Diari Oficial de la Generalitat Valenciana


Sumari del DOGV 4114, del 25-10-2001 (2001/9882)

Informació pública de l'alternativa tècnica de la UE A21 del Pla General d'Ordenació Urbana de Burriana.
--------------------------------------------------------------------------------------------------------

### Dades del document

Número de DOGV
:   4114

Data del DOGV
:   25-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9882


Organisme emissor
:   Ajuntament de Borriana

Tipus de document
:   Anunci

Informació pública de l'alternativa tècnica de la UE A21 del Pla General d'Ordenació Urbana de Burriana. [2001/M9882]
  
L'Alcaldia Presidència, en data 6 de setembre de 2001, ha adoptat la resolució que a continuació es transcriu:
  
"Examinats els antecedents que a continuació figuren:
  
1. Enrique Granell Doñate, en qualitat d'administrador únic de la mercantil Urbasur Siglo XXI SL, publica un anunci en el Diari Oficial de la Generalitat Valenciana número 3.985, de 24 d'abril de 2001, sobre informació pública de l'alternativa tècnica de la UE A21 del Pla General d'Ordenació Urbana de Burriana, on es comunica la incoació del tràmit d'informació pública a través d'una notaria de Burriana, de conformitat amb el article 48 de la Llei 6/1994, de 15 de novembre.
  
2. En data 18 de maig de 2001 (registre d'entrada núm. 5738), Pascual Artana Domingo, en representació de la mercantil Urbanizadora Vistamar, SA presenta un escrit en què sol·licita la incorporació de la documentació presentada per Urbanizadora Vistamar, SA el 3 d'abril de 2001 -integrada per programa d'actuació integrada de part de la unitat d'execució A18 i de la unitat d'execució A21- com a alternativa tècnica en el procediment iniciat per la societat Urbasur Siglo XXI, SL que es troba en període d'informació pública.
  
3. En data 24 de maig de 2001 (registre d'entrada núm. 5942 i 5945), les mercantils Urbanizadora Vistamar, SA i Urbasur Siglo XXI, SL han presentat cada una una proposició juridicoeconòmica a la seua respectiva alternativa tècnica de programa.
  
Vist que l'àmbit del programa d'actuació integrada presentat per Urbanizadora Vistamar, SA difereix del presentat per la mercantil Urbasur Siglo XXI, SL, i l'amplia en incloure part de la unitat d'execució A-18, de manera que es veuen afectats per l'actuació titulars cadastrals no tinguts en compte amb anterioritat i que no han tingut coneixement de les iniciatives d'urbanització dels terrenys dels quals són titulars.
  
Atés que, amb caràcter previ a continuar la tramitació de l'expedient, resulta preceptiva la tramesa d'avís als citats titulars cadastrals, de conformitat amb el que disposa l'article 46 de la Llei 6/1994, de 15 de novembre, perquè durant 20 dies hàbils puguen presentar-hi totes les al×legacions que estimen escaients en defensa dels seus drets, sense que escaiga, en el citat període d'informació pública, presentar noves alternatives tècniques en competència, per tal com la finalització del termini per a formular-ne quedà fixat amb la publicació de l'anunci en el Diari Oficial de la Generalitat Valenciana de data 24 de abril de 2001;
  
Per tot això, aquesta Alcaldia Presidència, de conformitat amb l'informe jurídic emés per la cap del Negociat d'Urbanisme, i de conformitat amb aquest, resol:
  
Primer
  
Trametre avís al domicili fiscal d'aquells que consten en el cadastre com a titulars de drets afectats pel programa d'actuació intregrada per al desenvolupament de la unitat d'exeució A-21 i part de la unitat d'execució A-18, presentat per la mercantil Urbanizadora Vistamar, SA, no tinguts en compte amb anterioritat en el procediment iniciat per Urbasur Siglo XXI, SL mitjançant anunci publicat en data 24 de abril de 2001, i comunicar-los que durant el termini de 20 dies comptadors des de la publicació d'aquesta resolució en el Diari Oficial de la Generalitat Valenciana poden presentar-hi totes les al×legacions que estimen convenients en defensa dels seus drets. A aquest efecte, es posa en el seu coneixement que el conjunt de les actuacions és al Negociat d'Urbanisme d'aquest ajuntament, i que pot ser objecte de consulta.
  
Segon
  
Contra aquesta resolució, com a acte de tràmit que no posa fi a la via administrativa, no escau interposar cap recurs, sense perjudici de que puga exercir-se el que s'estime oportú."
  
Així mateix es fa constar que en la relació de titulars cadastrals afectats figuren els que a continuació es relacionen, els domicilis dels quals es desconeixen:
  
Titular cadastral Referència catastral
  
Desconegut 0175506